**INFORMATĪVAIS TEKSTS**

**Populārzinātniskais teksts**

Teksts 1

Pirmā pasaules kara gaita, tehnika un ieroči .1914. gada 1. augustā Vācija un tās sabiedrotie pieteica karu Anglijai, Francijai un Krievijai. Karš turpinājās četrus gadus un beidzās 1918. gada 11. novembrī. Bojā gāja miljoniem cilvēku – gan karavīri, gan mierīgie iedzīvotāji. Miljoniem karavīru kļuva par kara invalīdiem. Tik liels bojā gājušo skaits izskaidrojams ar jaunu ieroču veidu un kara tehnikas radīšanu. Tika uzlaboti un modernizēti tādi ieroči kā ložmetēji, lielgabali, zemūdenes, bruņu vilcieni. Tika radīti jauni ieroču veidi. Pirmo reizi vēsturē izmantoja kara aviāciju – lidmašīnas un cepelīnus jeb dirižabļus. Radās bruņu tehnika – bruņumašīnas, tanki. Pirmo reizi tika izmantoti masu iznīcināšanas ieroči – ķīmiskie ieroči.

Teksts 2 *“Zaudētā paaudze”*

Pazudušās paaudzes pārstāvji literatūrā. 20. gadsimta pirmās puses Rietumeiropas un Amerikas literatūrā viena no galvenajām tēmām bija Pirmā pasaules kara (1914 - 1918) tēma un tā sekas - gan indivīdam, gan visai cilvēcei. Šis karš savā mērogā un nežēlībā pārspēja visus iepriekšējos karus. Turklāt pasaules kara laikā bija ļoti grūti noteikt, kura pusē ir patiesība, kādam nolūkam katru dienu mira tūkstošiem cilvēku. Nebija arī skaidrs, kā jābeidzas karš "visiem pret visiem". Vārdu sakot, pasaules karš lika vairākus visgrūtākie jautājumi, spiesta pārvērtēt idejas par kara un taisnīguma, politikas un humānisma jēdzienu saderību, valsts interesēm un indivīda likteni. Rakstnieku darbiem, kas atspoguļo traģisko Pirmā pasaules kara pieredzi, viņi sāka piemērot definīciju zaudētās paaudzes literatūra ... Izteicienu "zaudētā paaudze" pirmo reizi izmantoja amerikāņu rakstnieks Ģertrūde Šteina, kura lielāko dzīves daļu nodzīvoja Francijā, un 1926. g Ernests Hemingvejs citēja šo izteicienu epigrāfā romānam "Saule arī lec", pēc kura tas kļuva izplatīts. « Zaudētā paaudze”- tie ir tie, kuri neatgriezās no frontes vai atgriezās garīgi un fiziski invalīdi. Ērihs Marija Remarks bija vācu 20. gadsimta rakstnieks, "zaudētās paaudzes" pārstāvis. Sarakstījis vairākus darbus par kara šausmām. Viņa zināmākais darbs "Rietumu frontē bez pārmaiņām" (1928) par vācu karavīriem Pirmajā pasaules karā, ir ekranizēts un saņēmis Amerikas Kinoakadēmijas balvu. Remarka darbi padarīja viņu par nacistu ienaidnieku, kas sadedzināja daudzas viņa sarakstītās grāmatas**.**

**VIZUĀLAIS TEKSTS**

**Mācību filma**

[Pirmā pasaules kara cēloņi un iegansts: kā pasaule pēc simt gadiem miera nonāca līdz karam ?](https://www.youtube.com/watch?v=3RVK4FjiIf4)

**ĀĶA TEKSTS**

**Daiļliteratūras tekst***s* **- Aleksandra Grīna romāna “Dvēseļu putenis” (fragments)**

Mēs ejam prom, acis laizdami pār brīvprātīgo rindām, un tām **nav saskatāms gals.**

Tur ir pusaudži, kas pavasarī vēl sēdējuši skolas solā. Viņu acīs dzirkstī pārgalvība un plūkšanās prieks. Skolas zēniem blakus stāv pusmūža vīri, platiem pleciem … . Viņu vaibstus rūdījusi laiku saule. Prieka mirdzums šo vīru acīs nav saskatāms, toties cieša apņemšanās un griba. Daudzi brīvprātīgie nākuši no strādnieku kvartāliem , kur tagad valda baigs klusums, jo Rīgas fabriku mašīnas izvazātas pa viesiem Krievijas dzelzceļiem, varenie korpusi palikuši tukši (…), un strādniekiem līdz ar darbu zudusi arī maize, bet jaunatne, kas dzimusi un augusi Rīgā, ir tā pieradusi pie sava pilsētas gaisa, ka bez tā viņai jānonīkst. Viņa cer atsviest vācus no Rīgas, aiztriekt tos atpakaļ ar savu trakulīgo jaunības sparu un cer, ka pēc tam dzīve atkal ritēs savu agrāko mierīgo ritēšanu.

*(Grīns A. Dvēseļu putenis.-R.:Zvaigzne,1989)*

**GALVENAIS TEKSTS**

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Pagājušā gadsimta sākumā (1914. – 1918. gadā) notika viens no lielākajiem kariem cilvēces vēsturē – Pirmais pasaules karš. No toreizējām 59 pasaules valstīm karadarbībā iesaistījās 38 valstis, tāpēc to arī sauc par pasaules karu. Visas valstis, izņemot Franciju, bija impērijas. Par impērijām sauca lielas valstis, kuras bija iekarojušas un pakļāvušas plašas teritorijas ar tajās mītošajiem iedzīvotājiem, tostarp aizjūras teritorijas Āfrikā un Āzijā. Šādas aizjūras teritorijas sauca par kolonijām. Pakļautajās teritorijās to iedzīvotājiem tika uzspiesta lielvalstu griba un iekarotāji bija noteicēji. Impērijās vara galvenokārt piederēja vienam cilvēkam – monarham jeb valdniekam, kurš viens pats varēja izlemt savas tautas un valsts likteni. Francijā valsts iekārta bija republika, taču arī tai bija daudz koloniju, kurās vietējie iedzīvotāji tika apspiesti. Lielvalstis centās vēl vairāk paplašināt savas teritorijas un kolonijas, iekarojot svešas zemes. Tāpēc cīņa par jaunām teritorijām un ietekmi pasaulē kļuva par galveno Pirmā pasaules kara cēloni. Pirmā pasaules kara iemesli: Militārā rūpniecība. Tika ražota moderna militārā tehnika. [..] Nacionālisms, kas mācīja lepoties ar savu nāciju, pārauga šovinismā, kas sludināja kādas nācijas pārākumu pār citām. Lai nāciju pārākumu pierādītu, daudzi uzskatīja par goda lietu iestāties armijā un doties cīnīties par nācijas interesēm. Militārisma kults – idejas par kara nepieciešamību un nenovēršamību.  Pirmā pasaules kara noslēgums un rezultāti. 1918. gada 11. novembrī beidzās Pirmais pasaules karš. Francija, Anglija, Itālija, ASV un citas valstis, kuras karoja pret Vāciju un tās sabiedrotajiem, bija valstis uzvarētājas. Zaudētājas bija Vācija un tās sabiedrotie – Austroungārija un Turcija. Visa vaina par kara izraisīšanu tika uzvelta Vācijai. Vācija zaudēja visas savas kolonijas. Tai bija jāapmaksā valstīm uzvarētājām to zaudējumi kara laikā. Kara rezultātā Eiropā sabruka un beidza pastāvēt Austroungārijas impērija, tās vietā radās Austrija, Ungārija un Čehoslovākija. No pasaules kartes pazuda arī Turcijas impērija. Lielākā impērija, kura kara rezultātā beidza pastāvēt, bija Krievijas impērija. Daudzas tautas, kuras bija tās sastāvā, pasludināja neatkarību. Parādījās jaunas valstis – Polija, Somija, Igaunija, Lietuva un Latvija. Taču ar neatkarības pasludināšanu vien bija par maz, jo neatkarība bija jāizcīna un jānosargā. Latvijā uzreiz pēc Pirmā pasaules kara un Latvijas valsts pasludināšanas sākās Neatkarības jeb Brīvības cīņas. Vācijai tika uzliktas nesamērīgi lielas reparācijas. Līgums paredzēja, ka Vācija ir atbildīga par visiem sabiedroto kara zaudējumiem, un 1921. gada janvārī šos zaudējumus novērtēja uz 269 miljardiem zelta marku, ko vairums ekonomistu uzskatīja par astronomiski lielu. Vācijas ekonomisko sabrukumu reparāciju rezultātā uzskata par Veimāras republikas sabrukuma, Hitlera nākšanas pie varas, un Otrā pasaules kara cēloni. Reparācijas ir karā nodarīto zaudējumu atlīdzība, ko uzvarējusī valsts saņem no uzvarētās valsts.( Reparācijas ir karā nodarīto zaudējumu atlīdzība, ko uzvarējusī valsts saņem no uzvarētās valsts). |  |

**Galvenā doma \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Uzdevumi**

1. **Galvenā doma**

* Uzraksti tekstam atbilstošu virsrakstu!
* Formulē  teksta galveno domu!

**2. Jēdzienu analīze**

* Atrodi teksta daļā piecus svarīgākos vēstures jēdzienus (atslēgas vārdi) un iekrāso tos!
* Izskaidro katra atslēgvārda (jēdziena) nozīmi, izmantojot informāciju no šī  paša resursa vai meklējot to citur!

1. **Vēsturiskais konteksts**

* Izlasi galveno tekstu un uzraksti **trīs** Pirmā pasaules kara cēloņus un sekas (rezultātus)!

1. **Radošais uzdevums**

* Izveido dienasgrāmatas ierakstu par Pirmā pasaules kara rezultātiem, izmantojot šādus vārdu savienojumus *1918. gada 11. novembrī….. / uzvarētāji, zaudētāji / Vācija/ Latvijas valsts pasludināšanas sākās / Brīvības cīņas…*